钦定古今图书集成/明伦汇编/氏族典/第209卷 > 曹元
## 钦定古今图书集成/明伦汇编/氏族典/第209卷 > 曹元

按《明外史刘宇传》：“曹元，字以贞，大宁前卫人。柔佞滑
稽，不修士行。成化十一年进士。授工部主事，历员外
郎、郎中，与刘瑾相结。正德二年，屡迁右副都御史，巡
抚甘肃，改抚陕西。逾年，召为兵部右侍郎，转左。寻代
宇为尚书，兼督团营，加太子少保。将校迁除，皆惟瑾
命，元所入亦不赀。五年，拜吏部尚书兼文渊阁大学”
士，入阁辅政。元琐琐无能，在阁中日饮酒谐谑，道里
巷鄙语而已。瑾败，元即日上疏请罪，辞极哀。诏许致
仕。言官交劾，黜为民。病卒，无子。